ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0870/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Ευρωπαϊκή Υπηρεσία Περιβάλλοντος

Σχετικά με το οικονομικό έτος 1995, θέση προϋπολογισμού Β4-3101: επιχορηγήσεις προς την Ευρωπαϊκή Υπηρεσία Περιβάλλοντος, ερωτάται η Ευρωπαϊκή Επιτροπή εάν η Ευρωπαϊκή Υπηρεσία Περιβάλλοντος έδωσε επιχορηγήσεις σε εξωτερικά όργανα και, σε καταφατική περίπτωση, εάν είναι δυνατόν, να ανακοινωθεί ο πίνακας και το ποσόν των επιχορηγήσεων αυτών στην Ιταλία, χωριστά για κάθε ένωση και για κάθε δραστηριότητα.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (25 Απριλίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0178/97 υποβολή: Roberta Angelilli (NI) προς την Επιτροπή (3 Φεβρουαρίου 1997)

Θέμα: Χρηματοδοτήσεις ΕΤΕ για το σχέδιο «Roma 2000»

Στο νούμερο 6884, της 1ης Ιανουαρίου 1997, του Bulletin Quotodien Europe, που εκδίδει η Agence Europe, στο πλαίσιο μιας συνοπτικής έκθεσης των χρηματοδοτήσεων που πραγματοποιήθηκαν πρόσφατα από την Ευρωπαϊκή Τράπεζα Επενδύσεων στην Ιταλία, αναφέρεται η είδηση της συμμετοχής της ΕΤΕ με 1400 δισεκατ. λίρες σε πρόγραμμα επενδύσεων στην πόλη της Ρώμης, υπό την επωνυμία «Progetto Roma 2000». Στο πρόγραμμα αυτό περιέχονται σειρά δράσεων ενόψει του ιωβηλαίου του 2000 που προβλέπεται να έχει σημαντικές συνέπειες για την πόλη της Ρώμης.

Μπορεί η Επιτροπή να επιβεβαιώσει την πληροφορία αυτή και να δώσει περαιτέρω λεπτομέρειες όσον αφορά το ανωτέρω πρόγραμμα επένδυσης (ενδιαφερόμενοι εταίροι πλην της ΕΤΕ, προβλεπόμενες δράσεις, εντοπισμός των παρεμβάσεων, συνολικό ύψος της επένδυσης, κλπ.);

Απάντηση του κ. de Silguy εξ ονόματος της Επιτροπής (21 Μαρτίου 1997)

Στις 18 Δεκεμβρίου 1996, η Ευρωπαϊκή Τράπεζα Επενδύσεων (ΕΤΕ) χορήγησε χρηματοδότηση ύψους 1.400.000 εκατ. ιταλικών λιρετών (μέσω των τραπεζών IMI, Mediobanca, Banca de Roma, BNL, Crediop και SBC Warburg) στην περιοχή Latium και την πόλη της Ρώμης, υπέρ του σχεδίου «Roma 2000 Συμφωνία πλαίσιο», όσον αφορά την κατασκευή υποδομών στον τομέα των μεταφορών και της πολεοδομίας στην περιοχή του Latium. Εκτός από την περιορισμένη συμβολή που προβλέπεται να εξασφαλισθεί από άλλες πηγές, το σχέδιο θα χρηματοδοτηθεί από δάνεια που θα συνάψει το ιταλικό κράτος στο πλαίσιο του ειδικού νομοθετικού διατάγματος Ρώμη 2000. Το δάνειο της ΕΤΕ αντιπροσωπεύει σημαντικό μέρος της εν λόγω δανειοληψίας.

Οι 500 περίπου δράσεις που θα χρηματοδοτηθούν εντάσσονται σε ένα πρόγραμμα παρέμβασης που περιλαμβάνει συντονισμένα και συμπληρωματικά μέτρα με σκοπό τη βελτίωση των τουριστικών εγκαταστάσεων, των εκσυγχρονισμό των αστικών και υπεραστικών δικτύων μεταφοράς, τη συντήρηση και την αξιοποίηση της πολιτιστικής κληρονομιάς και την προστασία του περιβάλλοντος (διαχείριση των απορριμμάτων και των υδάτων).

Η παρέμβαση της ΕΤΕ δικαιολογείται βάσει του άρθρου 198Ε, σημείο γ της συνθήκης ΕΚ, κυρίως λόγω της σημαντικής συνεισφοράς του σχεδίου στη βελτίωση του αστικού περιβάλλοντος μίας μεγάλης ευρωπαϊκής πρωτεύουσας και λόγω των συνεπειών του στην οικονομική δραστηριότητα της περιοχής Latium.
ΓΡΑΠΤΗ ΕΡΩΤΗΣΗ E-0675/97 υποβολή: Wilfried Telkδmper (V) προς την Επιτροπή (6 Μαρτίου 1997)

Θέμα: Δημοσίευση όλων των προσκλήσεων υποβολής προσφορών στο Συμπλήρωμα της Επίσημης Εφημερίδας των Ευρωπαϊκών Κοινοτήτων

Από την 1η Ιανουαρίου 1997 όλες οι προσκλήσεις υποβολής προσφορών της ΕΕ - για εμπορεύματα, παροχές υπηρεσιών ή για προγράμματα - δημοσιεύονται μόνον στο Συμπλήρωμα της Επίσημης Εφημερίδας των Ε.Κ. Έως την ημερομηνία αυτή οι ανακοινώσεις για υποβολή προσφορών σχετικά με προγράμματα γενικού χαρακτήρα δημοσιεύονταν στη σειρά C της Επίσημης Εφημερίδας, η οποία περιέχει επίσης και άλλα σημαντικά έγγραφα που ενδιαφέρουν μεγάλο κύκλο αναγνωστών.

1. Για ποιό λόγο αποφασίστηκε η αλλαγή αυτή;

2. Ποιός είναι υπεύθυνος για την απόφαση αυτή;

3. Γνωρίζουν οι υπεύθυνοι ότι με τον τρόπο αυτό έχουν επιβαρυνθεί οι συνδρομητές με σημαντικές πρόσθετες δαπάνες, ότι δεν θα έχουν τη δυνατότητα οι ενδιαφερόμενοι από διαφόρους ειδικούς τομείς των κρατών μελών να ενημερώνονται για προγράμματα χορήγησης ενισχύσεων, και ότι, κατά συνέπεια, θα μειωθεί ταυτόχρονα ο αριθμός όσων θα έχουν τη δυνατότητα συμμετοχής στα εν λόγω προγράμματα;

Απάντηση του κ. Oreja εξ ονόματος της Επιτροπής (5 Μαΐου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-629/97 του κ. Bontempi ((βλέπε σελίδα 141 )).
ΓΡΑΠΤΗ ΕΡΩΤΗΣΗ P-0827/97 υποβολή: Josι Apolinαrio (PSE) προς την Επιτροπή (28 Φεβρουαρίου 1997)

Θέμα: Καθεστώς στήριξης για τη διάθεση μικρών πελαγικών και βενθοπελαγικών ειδών στην αυτόνομη περιφέρεια των Αζορών

Λαμβάνοντας υπόψη το τελευταίο μέρος της απάντησης της Επιτρόπου κ. Bonino στη γραπτή ερώτηση Ε-2234/96 ((ΕΕ C 11 της 13.1.1997, σελ. 67 )) και τη θέση του Ευρωπαϊκού Κοινοβουλίου σχετικά με την πρόταση κανονισμού για την αντιστάθμιση του κόστους μεταφοράς για ορισμένα αλιευτικά προϊόντα στις Αζόρες, θέση την οποία αγνόησε η Επιτροπή λόγω της έλλειψης ενδιαφέροντος εκ μέρους των κυβερνήσεων της Πορτογαλίας και των Αζορών της εποχής εκείνης, καθώς και της έκδηλης αντίθεσης των υπηρεσιών της ΓΔ XIV απέναντι στη θέση του Κοινοβουλίου, μπορεί η Επιτροπή να αναφέρει: έν έχει ήδη αναθέσει την εκπόνηση μελέτης σχετικά με το κόστος που συνεπάγεται ένα παράμοιο μέτρο;

Εάν θα χρησιμοποιήσει τα στοιχεία που απηύθυνε η οργάνωση παραγωγών της περιοχής Porto de Abrigo στο γραφείο της κ. Bonino;

Απάντηση της κας Bonino εξ ονόματος της Επιτροπής (2 Απριλίου 1997)

Σύμφωνα με το άρθρο 6 του κανονισμού (ΕΚ) αριθ. 2337/95 του Συμβουλίου ((ΕΕ L 236 της 5.10.1995 )), που θέσπισε το καθεστώς αντιστάθμισης του επιπλέον κόστους για τη διάθεση ορισμένων αλιευτικών προϊόντων των άκρως περιφερειακών περιοχών, όπως οι Αζόρες, η Επιτροπή θα υποβάλει στις 30 Ιουνίου 1997, κυρίως στο Κοινοβούλιο, έκθεση για την εφαρμογή αυτού του συνοδευτικού μέτρου και, ενδεχομένως, κατάλληλες προτάσεις για την εφαρμογή των μέτρων που η λήψη τους δικαιολογείται σ' αυτό το πλαίσιο.

Στο πλαίσιο των προπαρασκευαστικών εργασιών αυτής της έκθεσης και της εν λόγω πρότασης κανονισμού, η Επιτροπή θα λάβει υπόψη της όλα τα στοιχεία που αφορούν τους όρους υπό τους οποίους δρούν οι ενδιαφερόμενοι οικονομικοί φορείς και που θα επιτρέψουν την ανάπτυξη της κοινοτικής δράσης στον τομέα αυτό και μετά τις 31 Δεκεμβρίου 1997, ημερομηνία κατά την οποία λήγει το καθεστώς που θεσπίστηκε από τον κανονισμό (ΕΚ) αριθ. 23337/95.
ΓΡΑΠΤΗ ΕΡΩΤΗΣΗ E-0657/97 υποβολή: Klaus Lukas (NI) προς την Επιτροπή (6 Μαρτίου 1997)

Θέμα: Πιστοποίηση υφασμάτων επίπλωσης στην Ιταλία

Κατά τις πληροφορίες μου, υφάσματα επίπλωσης τα οποία πρέπει να παραδοθούν στο πλαίσιο πρόσκλησης προς υποβολή προσφορών για τον εξοπλισμό δημοσίων κτηρίων, ξενοδοχείων κλπ., πρέπει να υποβάλλονται σε έλεγχο από αρμόδια υπηρεσία ελέγχου. Σε όλη σχεδόν την Ευρώπη αναγνωρίζονται οι σχετικές αυστριακές βεβαιώσεις και τα ανάλογα πιστοποιητικά. Ωστόσο όχι στην Ιταλία. Για το λόγο αυτό απαιτείται, για τα υφάσματα επίπλωσης τα οποία πρόκειται να χρησιμοποιηθούν στην Ιταλία, η διενέργεια ιδιαίτερα δαπανηρού και χρονοβόρου ελέγχου για τη συνακόλουθη πιστοποίηση. Εφόσον δεν πραγματοποιηθεί ο εν λόγω έλεγχος, υπάρχει ο κίνδυνος να καταγγελθεί η ασφάλεια πυρός ενός ξενοδοχείου που έχει χρησιμοποιήσει υφάσματα τα οποία δεν έχουν υποβληθεί σε έλεγχο στην Ιταλία ή να μην χορηγηθεί άδεια λειτουργίας σε νέα μονάδα.

1. Έχει η Επιτροπή υπόψη της αυτή την παρεμπόδιση της εσωτερικής αγοράς;

2. Έχουν περιέλθει εις γνώση της Επιτροπής σχετικά παράπονα;

3. Πως είναι δυνατόν να μπορεί η Ιταλία να διατηρεί αυτή την παρακώλυση της εσωτερικής αγοράς;

4. Τι μελετά η Επιτροπή να πράξει σχετικά, προκειμένου να αρθούν αυτά τα εμπόδια;

Απάντηση του κ. Monti εξ ονόματος της Επιτροπής (25 Απριλίου 1997)

Η Επιτροπή ευχαριστεί το Αξιότιμο Μέλος του Κοινοβουλίου που επέστησε την προσοχή της στα προβλήματα που αντιμετωπίζουν οι αυστριακοί παραγωγοί υφασμάτων επίπλωσης στις πωλήσεις τους προς την Ιταλία.

Η Επιτροπή γνωρίζει ότι για πολλά προϊόντα, τα πιστοποιητικά αντίδρασης στη φωτιά που χορηγούνται σε άλλα κράτη μέλη δεν αναγνωρίζονται στην Ιταλία. Πράγματι, έχει ήδη υποβληθεί μία καταγγελία και κινήθηκε αυτεπάγγελτη διαδικασία κατά της χώρας αυτής για μια άλλη περίπτωση. Στο πλαίσιο των δύο αυτών περιπτώσεων, η Επιτροπή κοινοποίησε τις παρατηρήσεις της στις ιταλικές αρχές. Η Επιτροπή εξετάζει την απάντηση των ιταλικών αρχών.

Η Επιτροπή θα εξετάσει τα προβλήματα που αναφέρει το Αξιότιμο Μέλος του Κοινοβουλίου σε αυτό το πλαίσιο.
ΓΡΑΠΤΗ ΕΡΩΤΗΣΗ E-0302/97 υποβολή: Amedeo Amadeo (NI) προς την Επιτροπή (13 Φεβρουαρίου 1997)

Θέμα: Διαρθρωτικά Ταμεία

Στην ετήσια έκθεση του Ελεγκτικού Συνεδρίου για το οικονομικό έτος 1995 ((ΕΕ C 340 της 12.11.1996. )) τονίζεται ότι τα κριτήρια που λαμβάνονται υπόψη για τον προσδιορισμό των περιοχών και των ζωνών που μπορούν να ενταχθούν στους στόχους 1,2 και 5β καθώς και στις κοινοτικές πρωτοβουλίες, είχαν ως αποτέλεσμα να ενταχθεί το 50% του κοινοτικού πληθυσμού σε κάποιο από τους στόχους.

Το γεγονός αυτό είχε ως συνέπεια κάποιο βαθμό κατακερματισμού των κοινοτικών παρεμβάσεων για τη χρηματοδότηση των δικαιούχων ζωνών. Το ποσοστό του κοινοτικού πληθυσμού που εμπίπτει στον στόχο αριθ. 1 πέρασε από 21,7% στο 26,6%. Για τις ζώνες του στόχου 2, το ποσοστό αυτό είναι της τάξεως του 16,8% ενώ το όριο που ορίζεται από τον κανονισμό-πλαίσιο είναι 15%.

Ερωτάται η Επιτροπή τί προτίθεται να πράξει για να δώσει μια λύση στο πρόβλημα του όχι πάντοτε βέλτιστου συντονισμού που υφίσταται μεταξύ των δανείων και των επιδοτήσεων που χορηγούνται στα πλαίσια των Διαρθρωτικών Ταμείων.

Aπάντηση της κας Wulf-Mathies εξ ονόματος της Επιτροπής (20 Μαρτίου 1997)

Οι επιλέξιμες ζώνες για τα διαρθρωτικά ταμεία καλύπτουν πράγματι λίγο περισσότερο από το ήμισυ του πληθυσμού της Κοινότητας. Η κατάσταση αυτή, η οποία αντιπροσωπεύει επέκταση των επιλέξιμων ζωνών σε σχέση με την περίοδο προγραμματισμού 1989-1993, προκύπτει αφενός από την αισθητή διεύρυνση του καταλόγου των αναπτυξιακά καθυστερημένων περιφερειών που είναι επιλέξιμες βάσει του στόχου 1, κυρίως λόγω της γερμανικής ενοποίησης, και αφετέρου από τη δυσμενή συγκυριακή κατάσταση που επικρατούσε κατά την κατάρτιση των καταλόγων των στόχων 2 και 5β. Οι περιστάσεις αυτές οδήγησαν τα κράτη μέλη να προτείνουν ως επιλέξιμες βάσει των διαρθρωτικών ταμείων ένα μεγάλο αριθμό βιομηχανικών και αγροτικών ζωνών που αντιμετωπίζουν δυσκολίες.

Όσον αφορά το στόχο 2 το αναφερόμενο ποσοστό 15% δεν αποτελεί ένα καθορισμένο όριο αλλά έναν προς επίτευξη στόχο. Για το σκοπό αυτό, πρέπει να τονιστεί ότι το ποσοστό γεωγραφικής κάλυψης των επιλέξιμων περιφερειών βάσει του στόχου αυτού παρέμεινε αμετάβλητο μεταξύ των περιόδων 1989-1993 και 1994-1996.

Η Επιτροπή θεωρεί ότι η γεωγραφική συγκέντρωση θα πρέπει στο μέλλον να ενισχυθεί, κατά τρόπον ώστε η στήριξη των διαρθρωτικών ταμείων να προορίζεται για τις ζώνες, οι οποίες θίγονται από σοβαρότατα προβλήματα ανάπτυξης ή ανασυγκρότησης. Πρόκειται για μία απαραίτητη προϋπόθεση για μεγαλύτερη αποτελεσματικότητα της κοινοτικής στήριξης.

Δεδομένου ότι πρόκειται για τον συντονισμό μεταξύ δανείων και επιδοτήσεων, θα μπορούσαν να πραγματοποιηθούν στο μέλλον πρόοδοι στο σχετικό τομέα. Δεν υπάρχει ωστόσο κανένας δεσμός μεταξύ του βαθμού γεωγραφικής κάλυψης των επιλέξιμων από τα διαρθρωτικά ταμεία περιφερειών και της χρησιμοποίησης δανείων ή επιδοτήσεων.
ΓΡΑΠΤΗ ΕΡΩΤΗΣΗ E-1239/97 υποβολή: Sebastiano Musumeci (NI) προς την Επιτροπή (8 Απριλίου 1997)

Θέμα: Ρατσιστικά επεισόδια στη Γερμανία εις βάρος ιταλών πολιτών

Λαμβάνοντας υπόψη με λύπη μου ότι, για ακόμη μία φορά, σημειώθηκαν στη Γερμανία βίαια επεισόδια ξενοφοβίας εις βάρος ιταλών πολιτών, το πλέον πρόσφατο των οποίων προκάλεσε το θάνατο του μετανάστη Antonio Melis, 37 ετών, ο οποίος δολοφονήθηκε βάρβαρα στο Καπούτ, στο Βραδιμβούργο 7

λαμβάνοντας υπόψη ότι οι δικαστικές αρχές και η τοπική αστυνομία, προσπαθούν να υποβαθμίσουν τη σοβαρότητα των επεισοδίων, ελαχιστοποιώντας ή και αρνούμενες τις ρατσιστικές τους προεκτάσεις 7

λαμβάνοντας υπόψη ότι αυτά τα εγκληματικά φαινόμενα έρχονται σε σαφή αντίθεση με τις αρχές της αλληλεγγύης και της ανεκτικότητας που επανειλημμένα διακηρύσσει η Ευρωπαϊκή Ένωση, που αποτελούν αντικείμενο διαφόρων ειδικών κοινοτικών προγραμμάτων, με τα οποία τα κράτη μέλη έχουν αποφασίσει να συνταχθούν χωρίς επιφυλάξεις 7

ερωτάται η Επιτροπή εάν σκοπεύει να δράσει ενεργητικά και έγκαιρα, προκειμένου να πείσει τη γερμανική κυβέρνηση να διαφυλάξει την αξιοπρέπεια και το δικαίωμα στη ζωή και την εργασία των ιταλών πολιτών που αναμένουν την υλοποίηση της τόσο πολυδιαφημισμένης ευρωπαϊκής υπηκοότητας στο εσωτερικό της Ευρωπαϊκής Ένωσης.

Απάντηση του κ. Flynn εξ ονόματος της Επιτροπής (15 Μαΐου 1997)

Ο ρατσισμός έρχεται σε αντίθεση με όλα όσα συμβολίζει η Κοινότητα, επειδή υπονομεύει τη δημοκρατία και το σεβασμό της ανθρώπινης αξιοπρέπειας. Η συνεχής παρουσία του ρατσισμού στην Κοινότητα αποτελεί έναν από τους μεγαλύτερους κινδύνους που αντιμετωπίζει η κοινωνία και η Επιτροπή συμμερίζεται την ανησυχία του κ. βουλευτή σχετικά με ρατσιστικές ενέργειες ή την υποκίνησή τους. Τέτοιου είδους ανεπιθύμητη συμπεριφορά πρέπει να καταπολεμάται σταθερά.

Το 1997 είναι το ευρωπαϊκό έτος κατά του ρατσισμού και στο πλαίσιο του έτους αυτού θα αναπτυχθούν συνεργασίες ώστε να ενταθεί ο αγώνας κατά του ρατσισμού, της ξενοφοβίας και του αντισημιτισμού. Όλα τα κράτη μέλη συμμετέχουν δραστήρια σε αυτή την πρακτική και ένας αριθμός προγραμμάτων με στόχο τη μεγαλύτερη αφύπνιση στο θέμα αυτό θα πραγματοποιηθεί στην Κοινότητα, συμπεριλαμβανομένης της Γερμανίας.

Είναι επίσης αξιοσημείωτο ότι στους τομείς της δικαιοσύνης και των εσωτερικών υποθέσεων, το Συμβούλιο ενέκρινε την 15η Ιουλίου 1996 κοινή δράση όσον αφορά ενέργειες καταπολέμησης του ρατσισμού και της ξενοφοβίας. Στόχος της κοινής αυτής δράσης είναι η εξασφάλιση της ενεργού δικαστικής συνεργασίας όσον αφορά αδικήματα που οφείλονται σε ρατσιστική συμπεριφορά. Για την πραγματοποίηση του στόχου αυτού τα κράτη μέλη καλούνται είτε να λάβουν μέτρα ώστε τέτοιου είδους συμπεριφορά να τιμωρείται ως ποινικό αδίκημα, είτε, αντί αυτού, να παρεκκλίνουν από την αρχή του διττού αξιοποίνου. Οι τύποι συμπεριφοράς για τους οποίους πρόκειται, είναι, για παράδειγμα, η δημόσια υποκίνηση διακρίσεων, βίας ή ρατσιστικού μίσους, η δημόσια υπεράσπιση εγκλημάτων κατά της ανθρωπότητας και της παραβίασης των ανθρωπίνων δικαιωμάτων, ή η συμμετοχή σε δραστηριότητες ομάδων οι οποίες συνεπάγονται διακρίσεις, βία, ή φυλετικό μίσος.
ΓΡΑΠΤΗ ΕΡΩΤΗΣΗ E-0817/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Σχετικά με το κονδύλι Β7- 320 (Ευρωπαϊκό πρόγραμμα ανασυγκρότησης και ανάπτυξης της Νότιας Αφρικής) θα μπορούσε η Επιτροπή να ανακοινώσει τον πλήρη κατάλογο των ενώσεων, ΜΚΟ ή οργανισμών που έτυχαν κοινοτικών επιχορηγήσεων και το ακριβές ποσό αυτών των επιχορηγήσεων κατά το παρελθόν λήξαν οικονομικό έτος, δηλαδή το 1996;

Απάντηση του κ. Pinheiro εξ ονόματος της Επιτροπής (7 Απριλίου 1998)

Το 1996 έγιναν τέσσερις νέες αναλήψεις υποχρεώσεων από το κονδύλιο Β 7-3200 του προϋπολογισμού (Ευρωπαϊκό πρόγραμμα ανοικοδόμησης και ανάπτυξης στη Νότια Αφρική, πρώην κονδύλιο Β 7-5070) για σχέδια στα οποία συμμετείχαν μη κυβερνητικές οργανώσεις (ΜΚΟ) της Νότιας Αφρικής.

>TABLE>

Επιπλέον ένας μεγάλος αριθμός μικρότερων σχεδίων με ΜΚΟ της Νότιας Αφρικής έχουν εφαρμοστεί το 1996 βάσει χρηματοδοτικών αναλήψεων υποχρεώσεων προηγούμενων ετών, ιδίως το πρόγραμμα μικρών σχεδίων στην επαρχία Eastern Cape (συνολική ανάληψη υποχρέωσης 12.6 εκατ. ECU το 1995), τα προγράμματα μικρών σχεδίων που εφαρμόζονται μέσω του Kagiso trust και του συμβουλίου εκκλησιών της Νότιας Αφρικής (4.7 εκατ. ECU το 1994) και ένα νέο πρόγραμμα στήριξης ΜΚΟ που υπογράφηκε με το Transitional national development trust (15 εκατ. ECU το 1995).
ΓΡΑΠΤΗ ΕΡΩΤΗΣΗ E-0874/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Ταμείο Συνοχής 1995

Σχετικά με το Ταμείο Συνοχής 1995, ερωτάται η Ευρωπαϊκή Επιτροπή ποια είναι τα σχέδια που εγκρίθηκαν και επιχορηγήθηκαν στην Ιταλία και ποιο ήταν το ύψος των πιστώσεων για κάθε ένα από αυτά 7 ιδιαιτέρως θα ήθελα να πληροφορηθώ ποια σχέδια αφορούσαν το περιβάλλον και τις μεταφορές.

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0872/97, E-0873/97 και E-0874/97 (7 Απριλίου 1997)

Σύμφωνα με το άρθρο 2 παράγραφος 2 του κανονισμού του Συμβουλίου (ΕΚ) αριθ. 1164/94 της 16ης Μαΐου 1994 ((ΕΕ L 130 της 25.5.1994 )) για την ίδρυση του Ταμείου Συνοχής, μόνο η Ελλάδα, η Ισπανία, η Πορτογαλία και η Ιρλανδία είναι επιλέξιμες για χρηματοδότηση του Ταμείου Συνοχής μέχρι το τέλος του 1999. Η Ιταλία, κατά συνέπεια, δεν είναι επιλέξιμη και γι' αυτό το λόγο δεν έχουν χρηματοδοτηθεί από το Ταμείο σχέδια στην Ιταλία.
ΓΡΑΠΤΗ ΕΡΩΤΗΣΗ E-0460/97 υποβολή: Amedeo Amadeo (NI) προς την Επιτροπή (19 Φεβρουαρίου 1997)

Θέμα: Ανταγωνιστικότητα της χημικής βιομηχανίας

Σε σχέση με την Ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο και την Κοινωνική Επιτροπή σχετικά με «μια πολιτική βιομηχανικού ανταγωνισμού για την ευρωπαϊκή χημική βιομηχανία: ένα παράδειγμα», (έγγρ. COM(96) 187 τελ.), καλείται η Επιτροπή:

1. να λάβει υπόψη τις ανάγκες και τις προτεραιότητες του χημικού τομέα στην επεξεργασία του V κοινοτικού προγράμματος Ε-ΤΑ. Τούτο προϋποθέτει την ενίσχυση της συνεργασίας μεταξύ της βιομηχανίας, των πανεπιστημίων και των διαφόρων ερευνητικών κέντρων.

2. να προωθήσει την κατάρτιση, ενθαρρύνοντας τη στενότερη συνεργασία μεταξύ βιομηχανίας, πανεπιστημίων και άλλων κοινωνικών εταίρων,

3. να εκμεταλλευθεί περισσότερο τις ευκαιρίες που ανοίγονται με τις διμερείς σχέσεις συνεργασίας και τα περιφερειακά προγράμματα στήριξης των ενδιαφερομένων περιοχών (PHARE, TACIS, MEDA), ευνοώντας την άμεση συμμετοχή της βιομηχανίας και άλλων δραστηριοτήτων του χημικού τομέα.

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-0460/97 και E-0462/97 (2 Απριλίου 1997)

Η Επιτροπή θεωρεί σημαντικά τα θέματα στα οποία αναφέρεται το Αξιότιμο Μέλος του Κοινοβουλίου. Εντάσσονται, συγκεκριμένα, στο ευρύτερο πεδίο των δράσεων που επεσήμανε η Επιτροπή στην ανακοίνωσή της με τίτλο: «Μία πολιτική βιομηχανικού ανταγωνισμού για την ευρωπαϊκή χημική βιομηχανία: ένα παράδειγμα» ((COM(96) 187 τελικό )), της οποίας ο σκοπός είναι να βελτιώσει την ανταγωνιστικότητα της χημικής βιομηχανίας της Κοινότητας.

Στο θέμα αυτό, η Επιτροπή λαμβάνει υπόψη την έκθεση που ενέκρινε το Κοινοβούλιο σχετικά με την εν λόγω ανακοίνωση στη σύνοδο ολομέλειας της 13ης Μαρτίου 1997 καθώς και τα συμπεράσματα του Συμβουλίου Βιομηχανίας της 14ης Νοεμβρίου 1996 και τη γνώμη της Οικονομικής και Κοινωνικής Επιτροπής της 31ης Οκτωβρίου 1996.

Η Επιτροπή συνειδητοποιεί επίσης ότι η συνεργασία μεταξύ των αντιπροσώπων της βιομηχανίας, των εργαζομένων, των επιστημονικών και πανεπιστημιακών κύκλων και άλλων εταίρων του χημικού τομέα είναι ουσιαστικής σημασίας. Έχει εξασφαλίσει και θα συνεχίσει να εξασφαλίζει τη συμμετοχή τους στο πλαίσιο του προγράμματος για τη θέση σε εφαρμογή της ανακοίνωσης, και ιδίως στις ομάδες εργασίας που έχουν συγκροτηθεί για την υλοποίηση των διαφόρων δράσεων. Τα θέματα στα οποία αναφέρεται το Αξιότιμο Μέλος του Κοινοβουλίου καλύπτονται από τις ομάδες εσωτερικής αγοράς, περιβαλλοντικών πτυχών, έρευνας και ανάπτυξης, εκπαίδευσης και επιμόρφωσης και εξωτερικής βιομηχανικής συνεργασίας.
ΓΡΑΠΤΗ ΕΡΩΤΗΣΗ E-0640/97 υποβολή: Roberta Angelilli (NI) προς την Επιτροπή (6 Μαρτίου 1997)

Θέμα: Μαθήματα επαγγελματικής κατάρτισης χρηματοδοτούμενα από το ΕΚΤ στην Περιφέρεια Lazio

Κατά το δεύτερο δεκαπενθήμερο του Ιανουαρίου 1997 η Περιφέρεια Lazio έκανε γνωστά τα αποτέλεσματα των επιλογών σχετικά με τις προκηρύξεις που είχαν γίνει κατά το 1996 για την επαγγελματική κατάρτιση, και συγκεκριμένα των επιλογών που συνδέονται με τα περιφερειακά επιχειρησιακά προγράμματα των στόχων 3 και 4.

Τα αποτελέσματα που έγιναν γνωστά είναι τα ακόλουθα:

- 52 προγράμματα αξίας άνω των 5 δισεκατομμυρίων λιρών ανατέθηκαν στην Enaip Acli, οργανισμό που βρίσκεται σε ιδιαίτερα προβληματική οικονομική κατάσταση και δύσκολα φαίνεται ότι μπορεί να εξασφαλίσει τη διεξαγωγή των μαθημάτων 7

- 700 εκατομμύρια δόθηκαν στην Enfap UIL και περισσότερα από 1 δισεκατομμύριο στο Consorzio Alto Lazio, φορείς και οι δύο που αντιμετωπίζουν δικαστικές διαδικασίες εκ μέρους των δικαστικών αρχών της Civitavecchia, οι οποίες έχουν παραπέμψει σε δίκη ορισμένα από τα διευθυντικά τους πρόσωπα με την κατηγορία της απάτης εις βάρος της Περιφέρειας Lazio, λόγω της ανώμαλης διεξαγωγής των προηγούμενων μαθημάτων.

Δεν θεωρεί η Επιτροπή ότι οι ανάδοχοι των μαθημάτων θα έπρεπε να είναι σε θέση να εγγυηθούν από τη φάση των προγραμμάτων την πραγματική δυνατότητα υλοποίησής τους, εν αντιθέσει με αυτό που συνέβη στην περίπτωση της Enaip Acli, φορέα που είναι γνωστό ότι αντιμετωπίζει βαρύτατη οικονομική κρίση που φαίνεται να θέτει σε κίνδυνο τη λειτουργική του ικανότητα;

Ποια είναι η γνώμη της Επιτροπής για τις χρηματοδοτήσεις φορέων που αντιμετωπίζουν δικαστικές διαδικασίες λόγω απάτης εις βάρος της Περιφέρειας;

Ποια είναι, τέλος, η άποψη της Επιτροπής για τη σκοπιμότητα αναθεώρησης των περιφερειακών ρυθμίσεων σχετικά με την επαγγελματική κατάρτιση, ώστε να αποφευχθεί η εμφάνιση παρόμοιων περιπτώσεων;

Απάντηση του κ. Flynn εξ ονόματος της Επιτροπής (22 Απριλίου 1997)

Η Επιτροπή διεξάγει έρευνα στο εν λόγω κράτος μέλος σχετικά με τα γεγονότα που αναφέρει το Αξιότιμο Μέλος του Κοινοβουλίου. Δε θα παραλείψει να της γνωστοποιήσει τα σχετικά αποτελέσματα.
ΓΡΑΠΤΗ ΕΡΩΤΗΣΗ E-0861/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Ναρκωτικά

Σχετικά με το κονδύλιο του προϋπολογισμού Β3-4302: Υγειονομικές πτυχές της κατάχρησης ναρκωτικών, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (25 Απριλίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0866/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Πολιτική για τους καταναλωτές

Σχετικά με το κονδύλιο του προϋπολογισμού Β5-102: Πληροφόρηση των καταναλωτών, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (25 Απριλίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.